stanford-oval/wikipedia huggingface dataset:
รายชื่อตัวละครในเทพมรณะ
เอ็กซ์คิวชั่น (ฟูลบริงเกอร์)

งินโจว คูโกะ (ญี่ปุ่น: 銀城 空吾 ; โรมาจิ: Ginjō Kūgo )
หัวหน้า เอ็กซ์คิวชั่น
ของที่ใช้เรียกพลัง สร้อยคอ
ชื่อฟูลบริง ?
ซึกิชิมะ ชูคุโร่ (ญี่ปุ่น: 月島 秀九郎 ; โรมาจิ: Tsukishima Shūkurō )
สมาชิก เอ็กซ์คิวชั่น
ของที่ใช้เรียกพลัง ที่คั่นหนังสือ
ชื่อฟูลบริง Book of the End
โดคุงามิเนะ ริรุกะ (ญี่ปุ่น: 毒ヶ峰 リルカ ; โรมาจิ: Dokugamine Riruka )
สมาชิก เอ็กซ์คิวชั่น
ของที่ใช้เรียกพลัง หลายชิ้น
ชื่อฟูลบริง Dollhouse
ชิชิกาวาระ โมเอะ (ญี่ปุ่น: 獅子河原 萌笑 ; โรมาจิ: Moe Shishigawara )
สมาชิก เอ็กซ์คิวชั่น
ของที่ใช้เรียกพลัง Brass knuckles
ชื่อฟูลบริง Jackpot Knuckle
ยูกิโอะ ฮานส์ เวอร์รัลเบอร์นา (ญี่ปุ่น: 雪绪･ハンス･フォラルルベルナ ; โรมาจิ: Yukio Hansu Voraruruberuna )
สมาชิก เอ็กซ์คิวชั่น
ของที่ใช้เรียกพลัง เกมกด
ชื่อฟูลบริง Invaders Must Die
คุสึซาวะ กิริโกะ (ญี่ปุ่น: 沓澤 ギリコ ; โรมาจิ: Kutsuzawa Giriko )
สมาชิก เอ็กซ์คิวชั่น
ของที่ใช้เรียกพลัง นาฬิกาทรงกลมขนาดเล็ก
ชื่อฟูลบริง Time Tells No Lies
แจ็กกี้ ทริสตัน (ญี่ปุ่น: ジャッキー・トリスタン ; โรมาจิ: Jākī Torisutan )
สมาชิก เอ็กซ์คิวชั่น
ของที่ใช้เรียกพลัง รองเท้าบูทส์
ชื่อฟูลบริง Dirty Boots
ออุระ(ออร่า) มิจิบาเนะ (ญี่ปุ่น: アウラ 道羽根 ; โรมาจิ: Aura Michibane )
สมาชิก เอ็กซ์คิวชั่น
ของที่ใช้เรียกพลัง ไม่มี
ชื่อฟูลบริง ไม่มี
อะกาตะ เท็นชิโยะ (Agata Tenshiyo)
ของที่ใช้เรียกพลัง ไม่มีข้อมูล
ชื่อฟูลบริง ไม่มีข้อมูล
ตัวละครออริจินอล

ตัวละครที่ปรากฏเฉพาะในภาคอนิเมะ ไม่มีในหนังสือการ์ตูน
เซ็นนะ (ญี่ปุ่น: 茜雫 ; โรมาจิ: Senna )
ประเภท : ยมทูต
ตำแหน่ง/สังกัด : -
ชื่อดาบฟันวิญญาณ : มิโระคุมารุ 弥勒丸 (วงกลม Maitreya)
คำปลดปล่อย : จงเชื้อเชิญสนธยา 夕闇に誘え
ลักษณะดาบ : ไม้พลอง
ความสามารถดาบ : สร้างพายุมหมุนขนาดใหญ่ทำให้ลอยได้ และใช้โจมเป้าหมาย
บังไค : -
คุซากะ โซจิโร่ (ญี่ปุ่น: 草冠 宗次郎 ; โรมาจิ: Kusaka Sōjirō )
ประเภท : ยมทูต
ตำแหน่ง/สังกัด : -
ชื่อดาบฟันวิญญาณ : เฮียวรินมารุ 氷輪丸 (วงแหวนน้ำแข็ง)
คำปลดปล่อย : จงสถิตเหนือฟ้าเหมันต์ 霜天に坐せ
ลักษณะดาบ : ดาบมีปลายเป็นแส้ และปลายแส้มีใบมีดครึ่งเสี้ยว
ความสามารถดาบ : เหมือนดาบของ ฮิซึกายะ โทชิโร่
บังไค : -
หยิน (ญี่ปุ่น: イン ; โรมาจิ: In )
ประเภท : อารันคาร์
ตำแหน่ง/สังกัด : อารันคาร์ที่ทำหน้าที่รับใช้ คุซากะ โซจิโร่
ชื่อดาบฟันวิญญาณ : -
คำปลดปล่อย : -
ลักษณะดาบ : แส้
ความสามารถ : เกราะสายฟ้า
บังไค : -
หยาง (ญี่ปุ่น: ヤン ; โรมาจิ: Yan )
ประเภท : อารันคาร์
ตำแหน่ง/สังกัด : อารันคาร์ที่ทำหน้าที่รับใช้ คุซากะ โซจิโร่
ชื่อดาบฟันวิญญาณ : -
คำปลดปล่อย : -
ลักษณะดาบ : กระบองที่มีไฟลุก
ความสามารถ : เกราะไฟ
บังไค : -
ตัวละครออริจินอล > ร่างวิญญาณดัดแปลง

| ชื่อ | ร่างที่ใช้ | หมายเหตุ | พลัง | สถานะ |
| --- | --- | --- | --- | --- |
| คอน | ตุ๊กตาสิงโต/ คุโรซากิ อิจิโกะ/ ร่างสำรองของ คุโรซึจิ เนมุ | - | เพิ่มพลังขา | มีชีวิต |
| ริริน | ตุ๊กตานก/ ร่างสำรองของ ริริน | - | สร้างภาพลวงตา | มีชีวิต |
| คุราโดะ | ตุ๊กตากระต่าย/ ร่างสำรองของ คุราโดะ | - | เลียนแบบ รูปร่างและพลัง | มีชีวิต |
| โนบะ | ตุ๊กตาเต่า/ ร่างสำรองของ โนบะ | - | เคลื่อนย้ายมิติ (Teleportation) | มีชีวิต |
| โนโซมิ คุโจ | ร่างสำรองของ โนโซมิ คุโจ | วิญญาณดัดแปลงหมายเลข 1 | พลังยมทูต | เสียชีวิต |
| อินาบะ คาเงะโรสะ | ร่างสำรองของ อินาบะ คาเงะโรสะ | แฝงตัวเข้าสังกัดหน่วยที่ 12 | พลังยมทูตขั้นสูง | เสียชีวิต |
| โอโคะ ยูชิม่า | ร่างสำรองของ โอโคะ ยูชิม่า | ประกอบจาก อินาบะ คาเงะโรสะ และ โนโซมิ คุโจ | พลังยมทูตขั้นสูง | เสียชีวิต |
| ฮิโคเนะ อุบุกินุ | ร่างสำรองที่สร้างขึ้นโดย เซย์โนะสุเกะ | - | พลังยมทูต,ฮอลโลว์,ควินซี่ | เสียชีวิต |

คุโจ โนโซมิ (ญี่ปุ่น: 九条 望実 ; โรมาจิ: Kujō Nozomi )
ประเภท : มอดโซล
ตำแหน่ง/สังกัด : -
ชื่อดาบฟันวิญญาณ : อาราโซเมะชิงุเระ 退紅時雨 (ใบไม้ร่วงสีแดงจางพัดกระหน่ำ)
คำปลดปล่อย : จงโปรยให้ทั่วฟ้า 降りしきれ
ลักษณะดาบ : ดาบมีลักษณะคล้ายไม้กางเขน
ความสามารถดาบ : สูบพลังเพื่อนำมาโจมตีสวนกลับ
บังไค : -
อินาบะ คาเงโรสะ (ญี่ปุ่น: 因幡 影狼佐 ; โรมาจิ: Inaba Kagerōza )
ประเภท : มอดโซล
ตำแหน่ง/สังกัด : นักสู้อันดับ 7 หน่วยที่ 12
ชื่อดาบฟันวิญญาณ : ไรคู 來空 (ว่างเปล่า)
คำปลดปล่อย : จงคลั่ง 狂え
ลักษณะดาบ : หอก 2 ปลาย
ความสามารถดาบ : ควบคุมมิติ จดจำ(วนขวา) เรียกคืน(วนซ้าย)
บังไค : -
ยูชิม่า โอโคะ (ญี่ปุ่น: 由嶌欧許 ; โรมาจิ: Yushima Ōko )
ประเภท : มอดโซล
ตำแหน่ง/สังกัด : หน่วยที่ 12
ชื่อดาบฟันวิญญาณ : สุมิสึคิงาสะ 墨月暈 (หมึกรัสมีจันทร์)
คำปลดปล่อย : -
ลักษณะดาบ : หอก 2 ปลาย
ความสามารถดาบ : สูบพลังเพื่อนำมาโจมตีสวนกลับ/ ควบคุมมิติ จดจำ(วนขวา) เรียกคืน(วนซ้าย)
บังไค : -
ดูเพิ่ม

เทพมรณะ
ไวเซิร์ด
รายชื่อหน่วยในเทพมรณะ
| ด ค กเทพมรณะ โดย ไทโตะ คูโบะ |
| --- | --- |
สื่อ:  มังงะ  เล่ม 1–21  22–48  49–74  อนิเมะ  ตอน ฤดูกาลที่ 1  2  3  4  5  6  7  8  9  10  11  12  13  14  15  16  สงครามเลือดพันปี  โอวีเอ เมมโมรีส์อินเดอะเรน  เดอะซีลด์ซอร์ดเฟรนซี  ละครเพลง 
ภาพยนตร์:  เมมโมรีส์ออฟโนบอดี  เดอะไดมอนด์ดัสต์รีเบลเลียน อีกหนึ่งตัวตนของเฮียวรินมารุ  เฟดทูแบล็ก ไอคอลยัวร์เนม แด่เธอผู้สิ้นสูญ  ศึกผ่าโลกันตร์  คนแสดง 
วิดีโอเกม:  Blade Battlers series  Nintendo Home Consoles series  Heat the Soul series  The Blade of Fate  Dark Souls  The 3rd Phantom  Flame Bringer  Soul Resurrección  Brave Souls  Paradise Lost 
ตัวละคร:  คุโรซากิ อิจิโกะ  คุจิกิ ลูเคีย  อิโนะอุเอะ โอริฮิเมะ  ซาโดะ "ชาด" ยาสึโทระ  อิชิดะ อุริว  อาบาราอิ เร็นจิ  คุจิกิ เบียคุยะ  อิชิมารุ งิน  ซาราคิ เคมปาจิ  ไอเซ็น โซสึเกะ  ฮิตสึกายะ โทชิโร่  คุโรซึจิ มายูริ  ยมทูต ไวเซิร์ด  ฮอลโลว์ อารันคาร์  ควีนซี่ 
เพลง:  "Asterisk" by Orange Range  "Ichirin no Hana" by High and Mighty Color  "Life" by Yui  "Rolling Star" by Yui  "After Dark" by Asian Kung-Fu Generation  "Chu-Bura" by Kelun  "Hitohira no Hanabira" by Stereopony  "Koyoi, Tsuki ga Miezutomo" by Porno Graffitti  "Shōjo S" by Scandal  "Anima Rossa" by Porno Graffitti  "Change" by miwa  "Blue" by Vivid  "Harukaze" by Scandal 
เกี่ยวข้อง:  เทรดดิงการ์ดเกม  ดาบฟันวิญญาณ  หน่วย  อาวุธและวิชาโจมตี  Loituma Girl  จัมป์ซูเปอร์สตาร์ส  จัมป์อัลทิเมตสตาร์ส  เจสตาร์วิกตอรีวีเอส  จัมป์ฟอร์ซ 
 หมวดหมู่
อุลคิโอร่า ซีเฟอร์
กริมจอว์ แจ๊คเกอร์แจ๊ค
อาร์โรนีโร่ อัลลูเอรี่
อำเภอเมืองเลย

| อำเภอเมืองเลย |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Loei
คำขวัญ: ผ้าฝ้ายมีชื่อ เลื่องลือครกหิน ถิ่นยางพารา งามตาอ่างน้ำหมาน สืบตำนานหมู่บ้านแผ่นดินธรรมแผ่นดินทอง
แผนที่จังหวัดเลย เน้นอำเภอเมืองเลย
พิกัด: 17°29′6″N 101°43′48″E﻿ / ﻿17.48500°N 101.73000°E﻿ / 17.48500; 101.73000
ประเทศ:  ไทย
จังหวัด: เลย
พื้นที่
 • ทั้งหมด: 1,480.49 ตร.กม. (571.62 ตร.ไมล์)
ประชากร (2564)
 • ทั้งหมด: 123,560 คน
 • ความหนาแน่น: 83.46 คน/ตร.กม. (216.2 คน/ตร.ไมล์)
รหัสไปรษณีย์ : 42000
รหัสภูมิศาสตร์: 4201
ที่ตั้งที่ว่าการ: ที่ว่าการอำเภอเมืองเลย ถนนจรัสศรี ตำบลกุดป่อง อำเภอเมืองเลย จังหวัดเลย 42000
 ส่วนหนึ่งของสารานุกรมประเทศไทย
เมืองเลย เป็นอำเภอหนึ่งของจังหวัดเลย
อนุสรณ์สถาน พตท1718 เป็นอนุสรณ์ผู้เสียสละ พลเรือน ตำรวจ ทหาร 1718 จะจัดงานสดุดีวีรชน 26 สิงหาคม ของทุกปี ตั้งอยู่ที่ตำบลนาอาน
สถานีขนส่งผู้โดยสารจังหวัดเลย
ที่ตั้งและอาณาเขต

อำเภอเมืองเลยมีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอเชียงคานและอำเภอปากชม
ทิศตะวันออก ติดต่อกับอำเภอนาด้วง
ทิศใต้ ติดต่อกับอำเภอเอราวัณและอำเภอวังสะพุง
ทิศตะวันตก ติดต่อกับอำเภอภูเรือและอำเภอท่าลี่
ประวัติ

อำเภอเมืองเลย ก่อตั้งโดยชนเผ่าไทยที่อาณาจักรโยนกเชียงแสน โดยพ่อขุนบางกลางหาวและพ่อขุนผาเมือง ต่อมาในปี พ.ศ. 2396 พระบาทสมเด็จพระจอมเกล้าเจ้าอยู่หัว รัชกาลที่ 4 ทรงเห็นว่า หมู่บ้านแฮ่ที่อยู่ริมห้วยน้ำหมาน ใกล้แม่น้ำเลย มีผู้คนอพยมมาอยู่มากขึ้น จึงตั้งเป็นเมืองตามชื่อแม่น้ำเลยว่า เมืองเลย ต่อมาในวันที่ 29 เมษายน พ.ศ. 2460 ได้เปลี่ยนชื่ออำเภอเมือง จังหวัดเลย เป็น อำเภอกุดป่อง และเปลี่ยนกลับไปใช้ชื่อ อำเภอเมืองเลย ในวันที่ 14 พฤศจิกายน พ.ศ. 2481 เนื่องจากเป็นเมืองศูนย์กลางของจังหวัดเลย
วันที่ 29 เมษายน 2460 เปลี่ยนแปลงชื่ออำเภอเมือง จังหวัดเลย เป็น อำเภอกุดป่อง
วันที่ 14 มีนาคม 2479 จัดตั้งเทศบาลเมืองเลย ในท้องที่บางส่วนของตำบลกุดป่อง
วันที่ 14 พฤจิกายน 2481 เปลี่ยนแปลงชื่ออำเภอกุดป่อง จังหวัดเลย เป็น อำเภอเมืองเลย
วันที่ 16 ตุลาคม 2482 เปลี่ยนแปลงเขตเทศบาลเมืองเลย (ครั้งที่ 1) เพิ่มพื้นที่บางส่วนในตำบลกุดป่อง
วันที่ 10 มิถุนายน 2490 ตั้งตำบลนาอาน แยกออกจากตำบลเมือง ตั้งตำบลนาโป่ง แยกออกจากตำบลเมือง และตำบลเสี้ยว ตั้งตำบลกกดู่ แยกออกจากตำบลนาอ้อ และตำบลเสี้ยว ตั้งตำบลท่าศาลา แยกออกจากตำบลเสี้ยว
วันที่ 1 กรกฎาคม 2490 โอนพื้นที่หมู่ 13, 16 (ในขณะนั้น) ของตำบลหนองงิ้ว อำเภอวังสะพุง มาขึ้นกับตำบลเสี้ยว อำเภอเมืองเลย
วันที่ 30 ธันวาคม 2490 โอนพื้นที่หมู่ 10, 11 (ในขณะนั้น) ของตำบลเสี้ยว ไปตั้งเป็นหมู่ 8, 9 ของตำบลท่าศาลา ตามลำดับ
วันที่ 28 มีนาคม 2510 ตั้งตำบลนาด้วง แยกออกจากตำบลน้ำสวย
วันที่ 25 มิถุนายน 2511 โอนพื้นที่ตำบลท่าศาลา อำเภอเมืองเลย ไปขึ้นกับอำเภอด่านซ้าย
วันที่ 17 สิงหาคม 2514 ตั้งตำบลน้ำหมาน แยกออกจากตำบลเมือง และตำบลเสี้ยว
วันที่ 25 พฤศจิกายน 2518 ตั้งตำบลนาดอกคำ แยกออกจากตำบลนาด้วง และตำบลน้ำสวย ตั้งตำบลท่าสะอาด แยกออกจากตำบลนาด้วง ตั้งตำบลท่าสวรรค์ แยกออกจากตำบลนาดินดำ
วันที่ 1 กุมภาพันธ์ 2520 แยกพื้นที่ตำบลนาด้วง ตำบลนาดอกคำ ตำบลท่าสะอาด และตำบลท่าสวรรค์ จากอำเภอเมืองเลย ไปตั้งเป็น กิ่งอำเภอนาด้วง และกำหนดให้ขึ้นการปกครองกับอำเภอเมืองเลย
วันที่ 16 มีนาคม 2524 เปลี่ยนแปลงเขตเทศบาลเมืองเลย (ครั้งที่ 2) ครอบคลุมตำบลกุดป่องทั้งตำบล
วันที่ 6 กรกฎาคม 2525 ตั้งตำบลชัยพฤกษ์ แยกออกจากตำบลเมือง
วันที่ 23 ตุลาคม 2527 ตั้งตำบลนาแขม แยกออกจากตำบลกกดู่
วันที่ 6 สิงหาคม 2530 ตั้งตำบลศรีสองรัก แยกออกจากตำบลนาอ้อ
วันที่ 12 กันยายน 2533 ตั้งตำบลกกทอง แยกออกจากตำบลน้ำหมาน
วันที่ 19 มิถุนายน 2534 ยกฐานะจากกิ่งอำเภอนาด้วง อำเภอเมืองเลย เป็น อำเภอนาด้วง
วันที่ 22 เมษายน 2535 จัดตั้งสุขาภิบาลนาอ้อ ในท้องที่หมู่ 1-5, 7-8 ของตำบลนาอ้อ และจัดตั้งสุขาภิบาลน้ำสวย ในท้องที่หมู่ 2, 8 ของตำบลน้ำสวย
วันที่ 25 พฤษภาคม 2542 ยกฐานะจากสุขาภิบาลนาอ้อ และสุขาภิบาลน้ำสวย เป็นเทศบาลตำบลนาอ้อ และเทศบาลตำบลน้ำสวย ตามลำดับ ด้วยผลของกฎหมาย
วันที่ 5 ตุลาคม 2547 ยุบองค์การบริหารส่วนตำบลนาอ้อ รวมกับเทศบาลตำบลนาอ้อ
วันที่ 10 พฤศจิกายน 2554 ได้แยกพื้นที่บางส่วนของหมู่ที่ 2 ตำบลน้ำสวย ขององค์การบริหารส่วนตำบลน้ำสวย ไปรวมกับท้องที่เทศบาลตำบลน้ำสวย และเปลี่ยนแปลงเขตเทศบาลตำบลน้ำสวย
วันที่ 1 กันยายน 2555 ได้แยกพื้นที่หมู่ที่ 3, 7 ตำบลน้ำสวย ขององค์การบริหารส่วนตำบลน้ำสวย ไปรวมกับท้องที่เทศบาลตำบลน้ำสวย และเปลี่ยนแปลงเขตเทศบาลตำบลน้ำสวย
การแบ่งเขตการปกครอง > การปกครองส่วนภูมิภาค

อำเภอเมืองเลยแบ่งเขตการปกครองย่อยออกเป็น 14 ตำบล 131 หมู่บ้าน ได้แก่
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองเลยประกอบด้วยองค์กรปกครองส่วนท้องถิ่น 15 แห่ง ได้แก่
เทศบาลเมืองเลย ครอบคลุมพื้นที่ตำบลกุดป่องทั้งตำบล
เทศบาลตำบลนาอ้อ ครอบคลุมพื้นที่ตำบลนาอ้อทั้งตำบล
เทศบาลตำบลน้ำสวย ครอบคลุมพื้นที่บางส่วนของตำบลน้ำสวย
เทศบาลตำบลนาอาน ครอบคลุมพื้นที่ตำบลนาอานทั้งตำบล
เทศบาลตำบลนาโป่ง ครอบคลุมพื้นที่ตำบลนาโป่งทั้งตำบล
เทศบาลตำบลนาดินดำ ครอบคลุมพื้นที่ตำบลนาดินดำทั้งตำบล
องค์การบริหารส่วนตำบลเมือง ครอบคลุมพื้นที่ตำบลเมืองทั้งตำบล
องค์การบริหารส่วนตำบลกกดู่ ครอบคลุมพื้นที่ตำบลกกดู่ทั้งตำบล
องค์การบริหารส่วนตำบลน้ำหมาน ครอบคลุมพื้นที่ตำบลน้ำหมานทั้งตำบล
องค์การบริหารส่วนตำบลเสี้ยว ครอบคลุมพื้นที่ตำบลเสี้ยวทั้งตำบล
องค์การบริหารส่วนตำบลน้ำสวย ครอบคลุมพื้นที่ตำบลน้ำสวย (นอกเขตเทศบาลตำบลน้ำสวย)
องค์การบริหารส่วนตำบลชัยพฤกษ์ ครอบคลุมพื้นที่ตำบลชัยพฤกษ์ทั้งตำบล
องค์การบริหารส่วนตำบลนาแขม ครอบคลุมพื้นที่ตำบลนาแขมทั้งตำบล
องค์การบริหารส่วนตำบลศรีสองรัก ครอบคลุมพื้นที่ตำบลศรีสองรักทั้งตำบล
องค์การบริหารส่วนตำบลกกทอง ครอบคลุมพื้นที่ตำบลกกทองทั้งตำบล
สถานีขนส่งผู้โดยสารจังหวัดเลย
สัญญา ธรรมศักดิ์

นายกรัฐมนตรีไทย ตั้งแต่ 2516 ถึง 2518
ศาสตราจารย์ สัญญา ธรรมศักดิ์ น.ร. ป.จ. ม.ป.ช. ม.ว.ม. ภ.ป.ร. ๑ (5 เมษายน พ.ศ. 2450 – 6 มกราคม พ.ศ. 2545) เป็นนักกฎหมายและนักการเมืองชาวไทย เคยดำรงตำแหน่งประธานศาลฎีกา, คณบดีคณะนิติศาสตร์ และอธิการบดีมหาวิทยาลัยธรรมศาสตร์ กรรมการข้าราชการพลเรือนผู้ทรงคุณวุฒิ,ตุลาการศาลรัฐธรรมนูญ ปลัดกระทรวงยุติธรรมรองประธานสภาร่างรัฐธรรมนูญ, ได้รับการแต่งตั้งเป็นนายกรัฐมนตรีไทยคนที่ 12 และได้รับพระราชทานแต่งตั้งเป็นประธานองคมนตรี
ประวัติและครอบครัว

สัญญา ธรรมศักดิ์ เกิดเมื่อวันศุกร์ที่ 5 เมษายน พ.ศ. 2450 ที่จังหวัดธนบุรี  เป็นบุตรคนสุดท้องในจำนวน 3 คน บิดาชื่อ มหาอำมาตย์ตรี พระยาธรรมสารเวทย์วิเศษภักดี (ทองดี ธรรมศักดิ์) มารดาชื่อ คุณหญิงชื้น ธรรมสารเวทย์วิเศษภักดี สมรสกับ ท่านผู้หญิง พงา ธรรมศักดิ์ (เพ็ญชาติ) มีบุตรด้วยกัน 2 คน คือ ชาติศักดิ์ ธรรมศักดิ์ และจักรธรรม ธรรมศักดิ์ ประธานคณะกรรมการบริหาร ศูนย์คุณธรรม (องค์การมหาชน) และอดีตผู้อำนวยการสำนักงานพระพุทธศาสนาแห่งชาติ
การศึกษา

เข้าศึกษาขั้นต้นที่โรงเรียนทวีธาภิเศก เมื่อ พ.ศ. 2456 จากนั้นจึงย้ายไปศึกษาต่อที่โรงเรียนอัสสัมชัญ เมื่อ พ.ศ. 2457 และสำเร็จชั้น 6 อังกฤษ (มัธยมบริบูรณ์) พ.ศ. 2468
เข้าศึกษาที่โรงเรียนกฎหมายกระทรวงยุติธรรมเป็นเวลา 3 ปี และสำเร็จเป็นเนติบัณฑิต เมื่อ พ.ศ. 2471
สอบแข่งขันได้คะแนนสูงสุด ได้รับทุนเล่าเรียน "รพีบุญนิธิ" พ.ศ. 2472 ไปศึกษาวิชากฎหมายต่อในประเทศอังกฤษ ที่สำนักมิดเดิ้ลเทมเปิ้ล (The Middle Temple) เป็นเวลา 3 ปี และสอบไล่ได้ตามหลักสูตรเป็นเนติบัณฑิตอังกฤษ (Barrister-at-Law) เมื่อ พ.ศ. 2475
การทำงาน > การดำรงตำแหน่งองคมนตรี

สัญญา ธรรมศักดิ์ได้รับการโปรดเกล้าฯ แต่งตั้งเป็นองคมนตรี เมื่อวันที่ 18 มิถุนายน พ.ศ. 2511  เรื่อยมาจนกระทั่งถึงวันที่ 14 ตุลาคม พ.ศ. 2516 เขากราบบังคมทูลลาไปดำรงตำแหน่งนายกรัฐมนตรี ต่อมาหลังจากท่านพ้นจากตำแหน่งนายกรัฐมนตรีแล้ว จึงได้รับการโปรดเกล้าฯ แต่งตั้งเป็นองคมนตรีอีกครั้ง เมื่อวันที่ 26 มีนาคม พ.ศ. 2518 พร้อมกับบุคคลอื่น ๆ อีก 11 คน ต่อมา หม่อมหลวงเดช สนิทวงศ์ ประธานองคมนตรี ถึงแก่อสัญกรรมในวันที่ 8 กันยายน พ.ศ. 2518 ตำแหน่งประธานองคมนตรีจึงว่างลง พระบาทสมเด็จพระมหาภูมิพลอดุลยเดชมหาราช บรมนาถบพิตรมีพระบรมราชโองการโปรดเกล้าฯ แต่งตั้ง สัญญา ธรรมศักดิ์เป็นประธานองคมนตรี เมื่อวันที่ 5 ธันวาคม พ.ศ. 2518 เขาดำรงตำแหน่งนี้เรื่อยมาจนถึงวันที่ 4 กันยายน พ.ศ. 2541 จึงพ้นจากตำแหน่งประธานองคมนตรี โดยท่านขอลาออกเองเนื่องจากปัญหาสุขภาพ พลเอก เปรม ติณสูลานนท์จึงได้รับโปรดเกล้าฯ เป็นประธานองคมนตรีสืบมา
การทำงาน > การดำรงตำแหน่งในมหาวิทยาลัยธรรมศาสตร์

สัญญาได้รับการโปรดเกล้าฯ แต่งตั้งเป็นศาสตราจารย์พิเศษ ประจำมหาวิทยาลัยธรรมศาสตร์ เมื่อ พ.ศ. 2511
การทำงาน > การดำรงตำแหน่งนายกรัฐมนตรี

สัญญาได้รับพระบรมราชโองการแต่งตั้งให้ดำรงตำแหน่งนายกรัฐมนตรีเมื่อวันที่ 14 ตุลาคม พ.ศ. 2516 เวลา 19.00 น. ในเหตุการณ์ 14 ตุลา หลังจากถวายบังคมลาออกของจอมพล ถนอม กิตติขจร  ซึ่งขณะนั้นเขาดำรงตำแหน่งอธิการบดีมหาวิทยาลัยธรรมศาสตร์และองคมนตรีอยู่ หลังจากได้มีประกาศแต่งตั้งไป กลุ่มผู้ชุมนุมบางส่วนได้โห่ร้องด้วยความดีใจ แต่บางส่วนก็ยังไม่ปักใจเชื่อ และการปะทะกันก็ยังต่อเนื่องอยู่ ในเวลา 23.15 น. ท่านได้กล่าวคำปราศรัยจากหอพระสมุด ในพระตำหนักจิตรลดารโหฐาน โดยผ่านทางสถานีวิทยุกระจายเสียงแห่งประเทศไทยและโทรทัศน์รวมการเฉพาะกิจแห่งประเทศไทยว่า
พี่น้องชาวไทย นิสิต นักศึกษาและประชาชนชาวไทยที่รักทั้งหลาย ด้วยได้ทรงพระกรุณาโปรดเกล้าฯ ในวันนี้ให้ข้าพเจ้าเข้ารับภาระหน้าที่อันหนัก เป็นนายกรัฐมนตรีแม้จะเป็นระยะเวลาที่ยากลำบากอย่างยิ่ง โดยเฉพาะที่เกี่ยวกับความสงบเรียบร้อยของประชาชนก็ดี ข้าพเจ้าก็รับพระบารมีใส่เกล้าฯ จะปฏิบัติหน้าที่ด้วยความซื่อสัตย์สุจริตและจะทำงานโดยเต็มสติกำลังความสามารถ ในชั้นแรกและที่เป็นการด่วนอย่างยิ่งในวันนี้ก็คือข้าพเจ้าขอร้องให้พี่น้องชาวไทยทั้งหลาย ทั้งที่เป็นทหารตำรวจ นิสิต นักศึกษา และประชาชนขอให้รักษาความสงบเรียบร้อยโดยพลัน ทั้งนี้เพื่อประชาชนและเพื่อชาติศาสนาพระมหากษัตริย์อันเป็นที่รักยิ่งของเรา ข้าพเจ้าขอสัญญาว่าจะให้มีการประกาศใช้รัฐธรรมนูญแห่งราชอาณาจักรไทย มีการเลือกตั้งผู้แทนราษฎรโดยเร็วที่สุดที่จะทำได้ และข้าพเจ้าคาดคิดว่าไม่ควรจะเกิน 6 เดือน นับแต่วันนี้เป็นต้นไป ข้าพเจ้าจะเชื้อเชิญท่านผู้ทรงคุณวุฒิมีคุณธรรมความสามารถความซื่อสัตย์สุจริตประกอบเข้าเป็นคณะรัฐมนตรีในเร็ววันนี้ ขอให้ท่านข้าราชการประจำทุกท่าน ไม่ว่าในตำแหน่งใดได้ปฏิบัติหน้าที่ที่ท่านมีอยู่ในปัจจุบันต่อไปตามเดิมทุกประการ
จากนั้นในวันที่ 16 ตุลาคม พ.ศ. 2516 เวลา 16.00 น. สัญญาได้นำคณะรัฐมนตรี เข้าเฝ้าเพื่อถวายสัตย์ปฏิญาณก่อนเข้ารับตำแหน่ง ณ พระตำหนักจิตรลดารโหฐาน ซึ่งคณะรัฐมนตรีชุดนี้ประกอบด้วยบุคคลสำคัญต่าง ๆ เช่น พลอากาศเอก ทวี จุลละทรัพย์ เป็นรัฐมนตรีว่าการกระทรวงกลาโหม หม่อมเจ้าจักรพันธ์เพ็ญศิริ จักรพันธุ์ เป็นรัฐมนตรีว่าการกระทรวงเกษตรและสหกรณ์ ประกอบ หุตะสิงห์ เป็นรัฐมนตรีว่าการกระทรวงยุติธรรม พลตรี ชาติชาย ชุณหะวัณ เป็นรัฐมนตรีช่วยว่าการกระทรวงการต่างประเทศ เสม พริ้งพวงแก้ว เป็นรัฐมนตรีช่วยว่าการกระทรวงสาธารณสุข เป็นต้น
ซึ่งรัฐบาลชุดนี้ได้ถูกสื่อมวลชนตั้งฉายาให้ว่า "รัฐบาลท่านพระครู" เนื่องจากนายกรัฐมนตรีเป็นบุคคลที่ธรรมะธรรมโม และแม้ได้เข้ามาบริหารราชการแล้วก็ตาม แต่สถานการณ์ในประเทศยังคงระอุอยู่ เพราะเหตุความวุ่นวายต่าง ๆ และรัฐบาลเสนอกฎหมายผ่านสภาถึง 3 ฉบับ แต่ไม่ผ่านการพิจารณาจากสภานิติบัญญัติแห่งชาติ จึงได้รับฉายาใหม่ว่า "รัฐบาลมะเขือเผา" จนในวันที่ 22 พฤษภาคม พ.ศ. 2517 เขาได้ทำหนังสือลาออกจากตำแหน่ง แต่ หม่อมราชวงศ์คึกฤทธิ์ ปราโมช ประธานสภานิติบัญญัติ เห็นชอบให้ท่านเป็นนายกรัฐมนตรีตามเดิมในวันที่ 28 พฤษภาคม จนกระทั่งมีการเลือกตั้งเมื่อวันที่ 26 มกราคม พ.ศ. 2518 และวันที่ 14 กุมภาพันธ์ พ.ศ. 2518 มีพระบรมราชโองการแต่งตั้งหม่อมราชวงศ์เสนีย์ ปราโมช ดำรงตำแหน่งนายกรัฐมนตรีคนต่อไปจากการเลือกตั้ง เขาจึงได้พ้นวาระไป
ผลงานทางวิชาการ

คำอธิบายประมวลกฎหมายแพ่งและพาณิชย์ ว่าด้วยหุ้นส่วน – บริษัท (ไม่ปรากฏรายการบรรณานุกรมหนังสือ)
คำอธิบายประมวลกฎหมายแพ่งและพาณิชย์ ว่าด้วยลักษณะทรัพย์ (ไม่ปรากฏรายการบรรณานุกรมหนังสือ)
คำอธิบายประมวลกฎหมายวิธีพิจารณาความอาญา. พิมพ์ครั้งที่ 5. กรุงเทพฯ : กรุงสยามการพิมพ์, 2526. (ซึ่งศาสตราจารย์ประภาศน์ อวยชัย ได้เป็น ผู้เรียบเรียงและปรับปรุง เพิ่มเติมจากฉบับ คำบรรยายของนายสัญญา ธรรมศักดิ์)
คำอธิบายประมวลกฎหมายวิธีพิจารณาความอาญา (แก้ไขเพิ่มเติมโดย ประภาศน์ อวยชัย). กรุงเทพฯ : สำนักอบรมศึกษากฎหมายแห่งเนติบัณฑิตยสภา, ม.ป.ป.
คำอธิบายประมวลกฎหมายวิธีพิจารณาความอาญา ตอน 1 (แก้ไขเพิ่มเติม โดยประภาศน์ อวยชัย). กรุงเทพฯ : สำนักอบรมศึกษากฎหมายแห่งเนติบัณฑิตยสภา, 2515.
คำอธิบายประมวลกฎหมายวิธีพิจารณาความอาญา ตอน 2 (แก้ไขเพิ่มเติม โดยประภาศน์ อวยชัย). กรุงเทพฯ : สำนักอบรมศึกษากฎหมายแห่งเนติบัณฑิตยสภา, 2515.
คำอธิบายประมวลกฎหมายวิธีพิจารณาความอาญา ภาค 1 ถึงภาค 3 มาตรา 1 - 171 (แก้ไขเพิ่มเติมโดยประภาศน์ อวยชัย). พิมพ์ครั้งที่ 6. กรุงเทพฯ : สำนักอบรมศึกษากฎหมายแห่งเนติบัณฑิตยสภา, 2530.
คำอธิบายประมวลกฎหมายวิธีพิจารณาความอาญา ภาค 3 ถึงภาค 7 มาตรา 172 - 267 (แก้ไขเพิ่มเติมโดยประภาศน์ อวยชัย). พิมพ์ครั้งที่ 6. กรุงเทพฯ : สำนักอบรมศึกษากฎหมายแห่งเนติบัณฑิตยสภา, 2530.
พระธรรมนูญศาลยุติธรรม. กรุงเทพฯ : โรงพิมพ์มหาวิทยาลัยธรรม-ศาสตร์, 2516. (บันทึกคำอธิบายโดยย่อของ ศาสตราจารย์สัญญา ธรรมศักดิ์ ซึ่งบรรยายแก่นักศึกษาคณะนิติศาสตร์ปี 2 สมัยการศึกษา 2514)
รายงานการร่วมประชุมสัมมนาของสหประชาชาติ ณ กรุงโตเกียว ประเทศญี่ปุ่น. กรุงเทพฯ : กระทรวงยุติธรรม, 2503.
ศาสตราจารย์สัญญา ธรรมศักดิ์ กับ 14 ตุลาคม’ 16. กรุงเทพฯ : ส่องศยาม, 2534.
หนทางสู่ความสำเร็จของนักกฎหมาย. กรุงเทพฯ : วิญญูชน, 2534.
การอภิปรายเรื่องคุณค่าของวิชากฎหมาย, บทบัณฑิตย์. 26 (1 – 2 ) : 49-84. (พฤษภาคม, 2512)
ความสำเร็จในชีวิต, ดุลพาห. 38 (1) : 49-66. (มกราคม - กุมภาพันธ์, 2534)
คำชี้แจงความเข้าใจในพระราชบัญญัติจัดตั้งศาลแขวงและวิธีพิจารณา ความอาญาในศาลแขวง พ.ศ. 2499, ดุลพาห. 38 (1) : 13-39. (มกราคม – กุมภาพันธ์, 2534)
คำแถลงการณ์วิธีการออกหนังสือนิตยสารกระทรวงยุติธรรม, ดุลพาห. 38 (1) : 11-12. (มกราคม – กุมภาพันธ์, 2534)
คำบรรยายเรื่องลักษณะของเจ้าของศาลตามหลักวิชาการ, ดุลพาห. 38 (1) : 40-48. (มกราคม – กุมภาพันธ์, 2534)
คำอำลาของอดีตประมุขตุลาการ, บทบัณฑิตย์. 25 (1) : 7-10. (มกราคม, 2511)
พระมหากรุณาธิคุณของในหลวงต่อวงการกฎหมาย, บทบัณฑิตย์. (ช52 (2) : 78. (มิถุนายน, 2539)
รวมโอวาทสำหรับตุลาการ, ดุลพาห. 38 (2) : 88-100. (มีนาคม – เมษายน, 2534)
ลักษณะของห้องพิจารณาของศาล, ดุลพาห 1 (4) : 2-13. (กรกฎาคม, 2497)
สนทนากับนักกฎหมาย, วารสารกฎหมาย. 3 (2) : 84-90. (พฤษภาคม – สิงหาคม, 2520)
เสด็จในกรมหลวงราชบุรีดิเรกฤทธิ์, บทบัณฑิตย์. 32 (2) : 169-171. (2518)
ถึงแก่อสัญกรรม

สัญญาถึงแก่อสัญกรรมเมื่อวันที่ 6 มกราคม พ.ศ. 2545 ณ โรงพยาบาลรามาธิบดี สิริอายุได้ 94 ปี 9 เดือน 1 วัน เมื่อวันที่ 7 มกราคม พ.ศ. 2545 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ไปพระราชทานน้ำหลวงอาบศพ ณ พระที่นั่งทรงธรรม วัดเบญจมบพิตรดุสิตวนาราม และวันที่ 21 กันยายน พ.ศ. 2545 พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินโดยรถยนต์พระที่นั่ง พร้อมด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จากพระตำหนักจิตรลดารโหฐาน พระราชวังดุสิต ไปพระราชทานเพลิงศพ พร้อมกับท่านผู้หญิงพงา ธรรมศักดิ์ ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

สัญญา ธรรมศักดิ์ ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2539 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายหน้า)
พ.ศ. 2511 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2504 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2502 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2517 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2512 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขานิติศาสตร์
พ.ศ. 2493 –  เหรียญจักรพรรดิมาลา (ร.จ.พ.)
พ.ศ. 2514 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2517 –  เครื่องราชอิสริยาภรณ์อาทิตย์อุทัย ชั้นที่ 1
เยอรมนี :
พ.ศ. 2527 –  เครื่องอิสริยาภรณ์กิตติคุณแห่งสหพันธ์สาธารณรัฐเยอรมนี ชั้นที่ 1 (พิเศษ)
สเปน :
พ.ศ. 2530 –  เครื่องราชอิสริยาภรณ์กิตติคุณฝ่ายพลเรือน ชั้นที่ 1
ดูเพิ่ม

เหตุการณ์ 14 ตุลา
เหตุการณ์จลาจลที่พลับพลาไชย พ.ศ. 2517
เหตุการณ์ 6 ตุลา
แหล่งข้อมูลอื่น

ชีวประวัติ ศาสตราจารย์ สัญญา ธรรมศักดิ์ เก็บถาวร 2009-09-16 ที่ เวย์แบ็กแมชชีน
หนังสือ ประวัติศาสตร์การศึกษา วันมหาวิปโยค 14 ตุลา 16 - 6 ตุลา 19 โดย แปลก เข็มพิลา
ประวัตินายสัญญา ธรรมศักดิ์ เก็บถาวร 2006-07-20 ที่ เวย์แบ็กแมชชีน เว็บไซต์พิพิธภัณฑ์ศาลไทย
โครงการตามรอยศาสตราจารย์สัญญา ธรรมศักดิ์ เก็บถาวร 2011-02-08 ที่ เวย์แบ็กแมชชีน
สัญญา ธรรมศักดิ์[ลิงก์เสีย] ประวัติบุคคล สำนักข่าวไทย
คณะสถาปัตยกรรมศาสตร์ มหาวิทยาลัยเกษตรศาสตร์

| --- | --- |
Faculty of Architecture,  Kasetsart University

ชื่อเดิม: ภาควิชาสถาปัตยกรรมศาสตร์
สถาปนา: พ.ศ. 2537; 31 ปีที่แล้ว (2537) (ภาควิชาสถาปัตยกรรมศาสตร์ คณะวิศวกรรมศาสตร์) 1 มกราคม พ.ศ. 2543; 25 ปีก่อน (2543-01-01) (คณะสถาปัตยกรรมศาสตร์)
สังกัดการศึกษา: มหาวิทยาลัยเกษตรศาสตร์
คณบดี: ผศ.ดร.ปารเมศ กำแหงฤทธิรงค์
ที่อยู่: 50 ถนนงามวงศ์วาน แขวงลาดยาว เขตจตุจักร กรุงเทพมหานคร 10900
สี:   สีเทาดิน
เว็บไซต์: arch.ku.ac.th

คณะสถาปัตยกรรมศาสตร์ มหาวิทยาลัยเกษตรศาสตร์ ถือกำเนิดภายใต้มหาวิทยาลัยเกษตรศาสตร์ อันอุดมไปด้วยทรัพยากรทางวิชาการทางด้านนิเวศวิทยา สิ่งแวดล้อม วิทยาศาสตร์และเทคโนโลยี จึงมุ่งมั่นที่จะผลิตบัณฑิตผู้รับผิดชอบในการสร้างสรรค์งานสถาปัตยกรรม ภูมิสถาปัตยกรรม และเมือง โดยใช้เทคโนโลยีที่เหมาะสมผสานความต้องการของมนุษย์เข้ากับธรรมชาติได้อย่างกลมกลืน และเกิดผลกระทบต่อสิ่งแวดล้อมน้อยที่สุด
ประวัติ

คณะสถาปัตยกรรมศาสตร์ ก่อกำเนิดจากสาขาวิชาบริหารก่อสร้าง หนึ่งในสาขาวิชาในภาควิชาวิศวกรรมโยธา คณะวิศวกรรมศาสตร์ ตามนโยบายการขยายโอกาสทางการศึกษาของมหาวิทยาลัยเกษตรศาสตร์ ซึ่งมุ่งหวังที่จักเปิดโอกาสทางการศึกษา และขยายองค์ความรู้ให้ครบวงจรในฐานะมหาวิทยาลัยของรัฐในลำดับต้น แผนการก่อตั้งคณะจึงเริ่มถูกบรรจุนับตั้งแต่แผนพัฒนาการศึกษาระดับอุดมศึกษา ฉบับที่ 7 และได้รับอนุมัติจากทบวงมหาวิทยาลัยให้บรรจุลงในแผนพัฒนาฯ ฉบับที่ 8 โดยการก่อตั้งเป็นภาควิชาในระยะแรกเริ่ม
คณะทำงานร่างหลักสูตร และจัดตั้งภาควิชาสถาปัตยกรรม ได้รับมอบหมายจากมหาวิทยาลัยให้ดำเนินการจัดทำหลักสูตร และโครงการจัดตั้งขึ้นในปี พ.ศ. 2534 โดยการรวมบุคลากรในสังกัดภาควิชาวิศวกรรมโยธา เพื่อเป็นบุคลากรหลักในการก่อตั้งภาควิชา และในเดือนมิถุนายน พ.ศ. 2537 ภาควิชาสถาปัตยกรรมศาสตร์ จึงถือกำเนิดอย่างเป็นทางการโดยการเปิดสอนเป็นปีแรก
ภายหลังการเปิดสอนมาเป็นเวลา 6 ปีเต็ม สภามหาวิทยาลัยเกษตรศาสตร์ ได้มีมติเห็นชอบให้ประกาศปรับภาควิชาสถาปัตยกรรมศาสตร์ เป็น คณะสถาปัตยกรรมศาสตร์ ตั้งแต่วันที่ 1 มกราคม พ.ศ. 2543 เป็นต้นมา
หน่วยงาน

ภาควิชา สำนัก สถาบัน และศูนย์ ภายในคณะสถาปัตยกรรมศาสตร์
| --- | --- |
 สำนักงานเลขานุการ  ภาควิชาสถาปัตยกรรม  ภาควิชานวัตกรรมอาคาร  ภาควิชาภูมิสถาปัตยกรรม:  ศูนย์วิจัยและบริการวิชาการสถาปัตยกรรมศาสตร์ เก็บถาวร 2017-08-16 ที่ เวย์แบ็กแมชชีน  ศูนย์นวัตกรรมและเทคโนโลยีทางอาคาร
หลักสูตร

| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
|  หลักสูตรสถาปัตยกรรมศาสตรบัณฑิต (สถ.บ.)  หลักสูตรภูมิสถาปัตยกรรมศาสตรบัณฑิต (ภ.สถ.บ.)  หลักสูตรวิทยาศาสตรบัณฑิต (วท.บ.) สาขาวิชานวัตกรรมอาคาร  สาขาวิชานวัตกรรมการออกแบบผลิตภัณฑ์เชิงบูรณาการ |  หลักสูตรสถาปัตยกรรมศาสตรมหาบัณฑิต (สถ.ม.) สาขาวิชานวัตกรรมอาคาร |  หลักสูตรปรัชญาดุษฎีบัณฑิต (ปร.ด) สาขาวิชานวัตกรรมอาคาร  สาขาวิชาสิ่งแวดล้อมสรรค์สร้าง |